O nouă invenție a armatei chineze a fost prezentată în timpul unor exerciții militare recente cu Cambodgia, unde apare câinele robot cu pușcă automată.
Cel mai bun prieten (electronic) al omului a fost transformat într-o mașină de ucis, scrie CNN.
„Poate servi ca un nou membru în operațiunile noastre de luptă urbană, înlocuindu-i pe membrii noștri (umani) pentru a efectua recunoașteri și a identifica (inamicul) și a lovi ținta”, afirmă un soldat pe nume Chen Wei într-un clip al televiziunii de stat CCTV.
Din videoclip se poate vedea cum câinele robot se deplasează, sare, poate sări, se culcă și merge înapoi fiind controlat de un oparator de la distanță.
De asemenea, în timpul unui exercițiu, câinele robot conduce o unitate de infanterie în interiorul unei clădiri.
Folosirea în scopuri militare a câinilor roboți sau a dronelor aeriene mici nu reprezintă ceva nou, asta pentru că și anul trebut CCTV a postat un clip în care apăreau câini electronici chinezi dotați cu puști, ce au participat la un exercițiu comun la care au fost prezente armatele chineză, lao, cambodgiană, malaeziană, thailandeză și vietnameză, care a avut loc anul trecut în noiembrie, în China.
Chiar de la începutul războiului din Ucraina, în 2022, dronele au devenit instrumentele cele mai comune de pe front, fiind manevrate pe uscat, pe mare sau în aer, de asemenea sunt accesibile și pot distruge tancuri, mașini militare, ba chiar și nave de război.
Prezența câinilor roboți la exercițiile cu militari străini arată un studiu avansat de dezvoltare, potrivit publicației de stat Global Times.
„De obicei, un echipament nou nu va fi adus la un exercițiu comun cu o altă țară, așa că acești câini roboți trebuie să fi atins un anumit nivel de maturitate tehnică”, a spus un expert anonim citat de Global Times.